**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ 2020 ԹՎԱԿԱՆԻ ՀՈԿՏԵՄԲԵՐԻ 14-Ի N 40-Ն ՀՐԱՄԱՆՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ**

**ԵՎ ՍՊՈՐՏԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

**1. Իրավական ակտի ընդունման անհրաժեշտությունը.**

Հայաստանի Հանրապետության կրթության, գիտության, մշակույթի և սպորտի նախարարությունը (այսուհետ նախարարություն)՝ ի դեմս Հայաստանի Հանրապետության կառավարության, գյուղական բնակավայրերի ուսումնական հաստատություններում ուսուցիչների՝ տարիներ շարունակ չհամալրվող հաստիքները համալրելու ուղղությամբ ձեռնարկել է մի շարք միջոցառումներ, որոնք միտված են մարզերի դպրոցներում թափուր հաստիքները համալրելու գործընթացներին: Միոցառումների ընթացքը վերահսկվում է Վարչապետի աշխատակազմի կողմից՝ նախարարությունից եռամսյա պարբերականությամբ հաշվետվությունների ստացման միջոցով:

Ի թիվս վերոգրյալ մի շարք միջոցառումների՝ Հայաստանի Հանրապետության կրթության, գիտության, մշակույթի և սպորտի նախարարի 2020 թվականի հոկտեմբերի 14-ի N 40-Ն հրամանով (այսուհետ՝ հրաման) սահմանված է, որ համապատասխան մասնագետները գործուղվում են մարզերի պետական ուսումնական հաստատություններ:

Գործող հրամանով սահմանված դրույթի համաձայն՝ պետական բյուջեով նախատեսված միջոցների հաշվին լրացուցիչ հատկացումներ նախատեսված են գործուղված միայն այն մասնագետների համար, որոնք չեն առաջադրվել իրավաբանական անձանց կողմից:

**2. Ընթացիկ իրավիճակը և կարգավորման նպատակը.**

Իրավաբանական անձանց կողմից գործուղված մասնագետները համաձայնվում են մարզերի ամենահեռավոր և անհասանելի գյուղերում առնվազն երկու տարով մանկավարժական աշխատանք ծավալել և ստացած սահմանափակ աջակցությամբ փաթեթի շրջանակում կարողանում են հոգալ նվազագույն կենսական պահանջները՝ տան վարձակալություն, կոմունալ վճարումներ: Միաժամանակ, վերջիններս տարբեր փուլերով իրականացնում են փոքր համայնքային ծրագրեր՝ շարունակաբար կատարելագործելով իրենց հմտություններն ու գիտելիքները, ինչն օգտագործվում է առօրյա դասավանդման ընթացքում:

Հեռավոր բնակավայրերում ուսուցիչների հաստիքները համալրելու ուղղությամբ ձեռնարկվող քայլերի և իրականացվող աշխատանքների շրջանակում հիմք ընդունելով վերոգրյալը և կարևորելով գործուղված մասնագետների համար հավասար հնարավորությունների ստեղծման անհրաժեշտությունը, նախագծով առաջարկվում է վերանայել կարգի 13-րդ կետի ձևակերպումը, և հնարավորություն ընձեռել գործուղված բոլոր մասնագետներին (այդ թվում՝ իրավաբանական անձանց կողմից առաջադրված) ստանալ աշխատավարձի նկատմամբ հաշվարկվող լրավճար` աշխատավարձի 30 տոկոսի չափով։

**3. Ակնկալվող արդյունքը**

Առաջարկվող կարգավորմամբ ակնկալվում է նախարարության շտեմարանում գործուղվող մասնագետների համալրման գործընթացներում մասնագետների ներգրավման՝ պետության գործառույթն ավելի էական և կանխատեսելի դարձնել:

Միաժամանակ, նշված հնարավորության ընձեռումը գործուղված ուսուցիչներին կարող է մոտիվացնել գործուղման ծրագրի ավարտից հետո տվյալ համայնքում մանկավարժական գործունեությունը շարունակելու համար:

«Հայաստանի Հանրապետության կրթության, գիտության, մշակույթի և սպորտի նախարարի 2020 թվականի հոկտեմբերի 14-ի N 40-ն հրամանում փոփոխություն կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծիընդունման կապակցությամբ պետական բյուջեում նախատեսվում է ծախսերի ավելացում՝ առավելագույնը 24 000 000 /24 միլիոն/ ՀՀ դրամի չափով: Հաշվարկը հիմնված է «Դասավանդի´ր, Հայաստան» հիմնադրամի կողմից ներկայացված այն տեղեկության հիման վրա, համաձայն որի՝ վերապատրաստում անցած 100 ուսուցչից 50-ն աշխատանքի է անցել:

2024 թվականի սեպտեմբերի 1-ից սույն նախագծով առաջարկվող փոփոխության ուժի մեջ մտնելու դեպքում հաշվարկը կկատարվի հետևյալ սկզբունքով /առավելագույն ծավալով/՝

50\*30.000\*4=6 000 000 ՀՀ դրամ /2024 թվականի համար/,

50\*30.000\*12=18 000 000 ՀՀ դրամ /2025 թվականի համար/:

«Հայաստանի Հանրապետության կրթության, գիտության, մշակույթի և սպորտի նախարարի 2020 թվականի հոկտեմբերի 14-ի N 40-ն հրամանում փոփոխություն կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունման դեպքում Հայաստանի Հանրապետության այլ իրավական ակտերում լրացումներ կամ փոփոխություններ կատարելու անհրաժեշտություն չի առաջանում:

**Նախագծի մշակման գործընթացում ներգրավված ինստիտուտները և անձինք.**

Հայաստանի Հանրապետության կրթության, գիտության, մշակույթի և սպորտի նախարարություն